open-index/open-wikipedia-markdown huggingface dataset:
US Open 1999 (tennis)

**US Open 1999**. US Open er en Grand Slam-turnering i tennis som blir spilt i Flushing Meadows i bydelen Queens i New York. US open i 1999 ble arrangert i perioden 30. august til 12. september. Andre Agassi beseiret sin landsmann Todd Martin i herrefinalen i single og Serena Williams vant damefinalen over Martina Hingis. Hun vant også damedoublen sammen med sin søster Venus Williams.

## Menn (single)
### Kvartfinaler

### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler

## Eksterne lenker
* ITF Menn , Kvinner
Moe Asch

**Moses «Moe» Asch** (født 2. desember 1905 i Warszawa, død 19. oktober 1986 i New York) var grunnleggeren av Folkways Records. 

Dette plateselskapet bidro etter grunnleggelsen i 1948 sterkt til å gjøre folkemusikk til en del av populærkulturen. Asch spilte inn og dokumenterte blant andre Woody Guthrie, Leadbelly, Pete Seeger og Ella Jenkins. Han var sønn av forfatteren Sholem Asch og yngre bror av forfatteren Nathan Asch.

## Referanser
Kungur

**Kungur** (russisk: Кунгур) er en by i Perm kraj i Russland. Den ligger 80&nbsp;km sørøst for Perm. Innbyggertall: 68&nbsp;943 (folketelling 2002), 81&nbsp;402 (folketelling 1989).

Kungur ble grunnlagt i 1663. Den ligger i Uralfjellene, der hvor elva Iren løper sammen med Sylva (ei sideelv til Kama). Kungur er en gammel russisk by med historisk arkitektur. Den er i dag et handels-, industri-, og transportsenter. 

## Historie
Kungur ble opprinnelig grunnlagt sytten kilometer oppstrøms fra Irens munning, ved elva Kungurka, i 1648. I 1662 ble byen brent ned av basjkirer. I 1663 ble den gjenoppbygd som en festning på stedet hvor landsbyen Mysovskoje lå.  I 1674 motsto festningen en beleiring av Jemeljan Pugatsjovs kosakkhær. På begynnelsen av 1700-tallet begynte det å utvikle seg en lær- og fottøyindustri her, og i 1724 ble det bygget et garveri i byen. Ved midten av århundret var Kungur et av de tettest befolkede områdene i Ural. I 1759 ble administrasjonen for gruveindustrien i Perm-regionen flyttet til Kungur. Bystatus ble innvilget i 1781. På slutten av 1700-tallet var Kungur et viktig senter for transitthandel ved Sibirveien, så vel som senter for lærproduksjon i Perm-provinsen. Tau og linolje fra Kungur var viden kjent. I løpet av 1800-tallet utviklet byen seg til å bli et betydelig kulturelt og industrielt senter.

## Økonomi
Større industrivirksomheter i Kungur er SIA *Turbobur* og JSK «Kungur-fottøy» (som blant annet lager militært fottøy). I byen produseres kunstgjenstander, suvenirer av stein og musikkinstrumenter (gitarer), og det finnes også  mekanisk industri, tekstil- og strikkefabrikker og næringsmiddelindustri.

## Transport
Kungur ligger ved den transsibirske jernbanen, og var den første byen i europeisk Russland som ble knyttet til banen. 

## Severdigheter
Like ved Kungur, på høyre bredd av elva Sylva, ligger *Kungur isgrotte*. Huleganger strekker seg under bakken over 6&nbsp;000&nbsp;meter, og bare en mindre del er blitt utforsket. Gamle utglidninger og ras gjør det imidlertid umulig å finne ut hvor langt gangene egentlig strekker seg. I den utforskede delen er det dusinvis av separate grotter, hvorav den største er Druzjba- (vennskaps-)grotten, som fikk navnet til ære for deltakere ved den Internasjonale Geologiske Kongress som besøkte den i 1937. Innenfor denne grotten er det en innsjø på&nbsp;750&nbsp;m². Grottene er «dekorert» med søyler av stalagmitter og stalaktitter på opp til to meter. Grotten fylles opp av vann fra Sylva-elva hver vår og høst, og den er da ikke tilgjengelig for turister.


Fil:Kungur asv2019-05 img70 Cathedral Square.jpg|Kungur
Fil:Kungur asv2019-05 img79 Sylva River.jpg|Parti fra Kungur
Fil:Kungur asv2019-05 img27 Ice Cave.jpg|Fra Kungur isgrotte
Fil:Kungur COA (Perm Governorate) (1783).png|Kungurs byvåpen


## Referanser


## Eksterne lenker
* 
* Uoffisielt nettsted for Kungur (russisk)
* kungur.ru – Uoffisiell portal (russisk)
* Kungur på MojGorod.ru  (russisk)
* Om Kungur (engelsk)
* Kungur for reisende (engelsk)
* Kungur – gammel handelsby (engelsk)
* Om Kungur isgrotte (engelsk)
* Fotos og info om Kungur isgrotte (engelsk)
* Bildegalleri fra Kungur isgrotte (russisk)
Matthew Followill

**Cameron Matthew Followill** (født 1984) er leadgitaristen i bandet Kings of Leon.

Matthew Followill bruker en Epiphone Sheraton gitar og en 2X12" Ampeg Reverberocket forsterker. Han har også tidligere vært kjent for å bruke en Gibson Les Paul gitar. I musikkvideoen for Molly's Chambers sammen med en dokumentarfilm ser også ut til å tyde på at han tidligere brukte en SG shape gitar. Fra og med 2007, brukte Followill bare hans Epiphone Sheraton gitar fra midten av 1980-årene; han påstod at hans 1970s Les Paul Custom ikke den riktige feedbacken som de nyere Kings of Leon sangene krevde.Han sa i et magasinintervju at hans Les Paul er den gitaren han liker best å spille.

Flash Radio Music magazine reporterte den 27. juni 2007 at Followill ofte røyker sigaretter på scenen. Ved noen anledninger har han vært kjent for å sette fast sigarettstumpen i gitaren sin, mellom A og den nederste E-strengen. Matthew bor for tiden med sin kjæreste Johanna Bennett i et borettslag i Nashville, Tennessee.

## Referanser


## Eksterne lenker
* 
* 
*
Smalhans

**Smalhans** var et rockeband fra Sandnes som eksisterte i perioden 1981 til 1983. Bandet besto av en del av medlemmene fra det da oppløste Nurk Twins. Sangene var på dialekt, og bandet var sammen med band som Stavangerensemblet, Mods og Asfalt en del av den såkalte Stavangerbølgen. Bandet ga ut to album, *[[Smalhans (album)|Smalhans]]* og *[[Velstand (album)|Velstand]]*, begge i 1982 på henholdsvis NorDisc og Tomato. Blant bandets mest kjente sanger er «Eg e’kje inn, eg e’kje ud» og «Deilige Malena».

## Medlemmer
* Bjørn Kallevig: vokal 
* : gitar
* : percussion og rytmeinstrumenter.
* : gitar
* Reidar Larsen: tangenter, munnspill og vokal
* : bassgitar
* : trommer
* Geir Samsonsen: gitar

## Eksterne lenker
* Biografi fra Norsk pop- og rockleksikon
Lysva

**Lysva** (russisk: Лысьва) er en by i Perm kraj i Russland. Den ligger ved elva Lysva, rundt 100&nbsp;km øst for Perm. Innbyggertall: 71&nbsp;184 (folketelling 2002).

Byen ble grunnlagt i 1785 som en bosetning for industriarbeidere. Byens viktigste virksomhet er gruvedrift.

## Eksterne lenker
* 
* Lysva på MojGorod.ru  (russisk)
Nytva

**Nytva** (russisk: Нытва) er en by i Perm kraj i Russland. Den ligger ved elva Nytva, nær samløpet med Kama, rundt 60&nbsp;km vest for Perm. Innbyggertall: 20&nbsp;660 (folketelling 2002), 21&nbsp;861 (folketelling 1989).

Den ble første gang nevnt i 1623 som landsbyen Nytva. Bystatus ble innvilget i 1942.

## Eksterne lenker
*
Besifring

**Besifring** er en angivelse av akkorder i et musikkstykke.

I motsetning til rene noter som stort sett betegner kun én eller to toner av gangen, samt rytmikk, forteller besifring navnet på akkorden. Mest vanlig er det å angi akkorder for gitar, men disse kan også tjene som veiledning for andre instrumenter, f.eks. piano. I Besifringen skrives gjerne inn i et noteskjema eller et tabulatur, men kan også være knyttet til skreven tekst, for eksempel i visebøker eller ved gjengivelse av slagere.
Okhansk

**Okhansk** (russisk: Оха́нск) er en by i Perm kraj i Russland. Den ligger på høyre (vestre) bredd av elva Kama), rundt 600&nbsp;km sørvest for Perm. Innbyggertall: 7&nbsp;994 (folketelling 2002), 8&nbsp;414 (folketelling 1989).

Den ble første gang nevnt i historiske kilder i 1597 som landsbyen *Okhannoje* (russisk: Оха́нное), den ble også kalt *Okhanskoje* (russisk: Оха́нское) eller *Okhan* (russisk: Оха́н eller Оха́нь). Den fikk innvilget byrettigheter i 1781.
## Eksterne lenker
*
Lou Albano

**Lou Albano** (født 29. juli 1933, død 14. oktober 2009) var en amerikansk fribryter. Lou spilte i TV-serien *[[The Super Mario Bros. Super Show!]]*.

## Referanser


## Eksterne lenker
* 
* 
* 
*
Lechtal-Alpene

**Lechtal-Alpene** er en fjellkjede i de østerrikske delstatene Tirol og Vorarlberg. Lechtal-Alpene omfatter med Parseierspitze den eneste fjelltoppen over 3000&nbsp;moh. i De nordlige kalkalper. Fjellkjeden er oppkalt etter Lechtal, dvs. det øvre løpet av elven Lech.

## Avgrensning
Lechtal-Alpene begrenses
* i nord av Bregenzer Ache, Hochtannbergpasset og Lech (mot Allgäu-Alpene),
* i nordøst av Zwischentoren (mot Ammergau-Alpene),
* i øst av Fernpasset og Gurgltal (mot Wetterstein) ,
* i syd av elvene Inn (mot Ötztal-Alpene), Sanna (mot Samnaungruppa), Rosanna, Arlbergpasset og Alfenz (mot Verwall) samt Ill (mot Rätikon),
* i vest av Faschinapasset og Großes Walsertal (mot Bregenzerwald).

## Topper og pass
* Parseierspitze (3036 moh.)
* Dawinkopf (2970 moh.)
* Südlicher Schwarzer Kopf (2949 moh.)
* Gatschkopf (2947 moh.)
* Bocksgartenspitze (2939 moh.)

Det fins to veipass over Lechtal-Alpene: Flexenpasset (1773&nbsp;moh.) mellom kommunen Lech i nord og Klostertal i syd; og Hahntennpasset (1894&nbsp;moh.) mellom Bschlaber Tal i nord og Imst i syd. De andre passene kan bare passeres til fots. Dessuten ligger med Arlberg- og Fernpasset to av Østerrikes viktigste veipass på grensen til Lechtal-Alpene (i tillegg til Hochtannbergpasset, som bare har lokal betydning).

## Daler og videre inndeling
Den vestligste delen av Lechtal-Alpene, som i sin helhet ligger i Vorarlberg, betraktes delvis som en selvstendig fjellkjede under navnet *Lechquellengebirge* («Lechkildens fjell»). Grensen går fra Flexenpasset via den øverste delen av Lechdalen til Hochtannbergpasset. Lechquellengebirges høyeste fjelltopp er Große Wildgrubenspitze (2753&nbsp;moh.).

Det er ingen nevneverdige daler på sydsiden av Lechtal-Alpene. På nordsiden er det derimot flere, hvorav de følgende er bebodd:
* Kaisertal
* Gramaiser Tal
* Bschlaber Tal
* Namloser Tal
* Rotlechtal
* Berwanger Tal

## Geologi
Lechtal-Alpene er, som resten av De nordlige kalkalper, hovedsakelig oppbygd av kalkstein.

## Natur, kultur og historie
De nevnte dalene på Lechtal-Alpenes nordside ble bosatt over fjellpassene fra sydsiden, dvs. fra Oberinntal (Landeck resp. Imst). Dalene tjente først som setrer, som senere ble til permanente bosetninger. Helt frem til 1900-tallet hørte de administrativt til distriktene Landeck og Imst. I&nbsp;dag hører de sammen med Lechtal til distriktet Reutte.

Den øverste Lechdalen (dvs. kommunene Lech og Steeg) og Lechquellengebirge samt Großes Walsertal ble bosatt av walsere på 1200- og 1300-tallet.

## Referanser


## Eksterne lenker
*
Parlophone

**Parlophone** (Parlophone Records) er et plateselskap grunnlagt i Tyskland. Siden 2013 er det del av Warner Music Group.

Selskapet ble grunnlagt i 1896 av det tyske Carl Lindström AG som fra 1911 markedsførte en grammofon med navnet *Parlophon*. Da forretningen ble utvidet til Frankrike og Storbritannia i 1923 ble navnet utvidet med -e på grunn av språkene der. Selskapets logo var tegnet **£**. Det sto ikke for Britisk pund, men for **L**indström.

Parlophone ble raskt en av de ledende plateselskapene innen jazz. Tre år senere ble hele Lindströmkonsernet oppkjøpt av det britisk-amerikanske Columbia Records. Da Columbia i 1931 gikk sammen med His Master's Voice og ble til EMI, ble Parlophone et datterselskap under dette.

På begynnelsen av 60-årene fikk selskapet et stort oppsving da George Martin signerte kontrakten med The Beatles.

## Artister og grupper

Utvalg av pop-/rockartister som har signert kontrakter med plateselskapet:
* Damon Albarn
* Lily Allen
* Richard Ashcroft
* Babyshambles
* The Beatles
* Blink-182
* Blur
* Coldplay
* Graham Coxon
* Siobhan Donaghy
* Duran Duran
* Dusty Springfield
* Goldfrapp
* Gorillaz
* David Guetta
* Richard Hawley
* The Hollies
* Interpol
* Kraftwerk
* John Lennon
* Paul McCartney
* Kylie Minogue
* Muse (band)
* Pet Shop Boys 
* Queen
* Radiohead
* Dusty Springfield
* Tina Turner
* Sigur Rós
* Supergrass
* Tinie Tempah
* Two Door Cinema Club
* The Verve

## Eksterne lenker
*
Glass house

**Glass house eller Glass houses** kan vise til flere ting:

## Film og TV
*''Glass Houses'' (film), film fra 1972 regissert av Alexander Singer
*''The Glass House'' (1972 film), amerikansk TV-film regissert av Tom Gries
*''The Glass House'' (2001 film), film med Leelee Sobieski og Diane Lane
*''The Glass House'' (2009 film), Iransk dokumentarfilm regissert av Hamid Rahmanian
*''The Glass House'' (2001 TV-serie), fra Australia
*''The Glass House'' (2012 TV-serie), fra USA

## Litteratur
*''The Glass House'' (roman), av den australske forfatteren Sonya Hartnett
**The Glasshouse*, en roman fra 1969 av den britiske forfatteren Allan Campbell McLean
*''Glasshouse'' (roman), fra 2006 skrevet av Charles Stross

## Musikk
*The Glass House (band), amerikansk R&B gruppe
*''Glass Houses'' (album), album fra 1980 av Billy Joel
*''Glasshouse'' (album), album fra 2017 av Jessie Ware
*"Glasshouse" (sang), sang fra 1975 av The Temptations
Stortingets arbeidsordningskomité

**Stortingets arbeidsordningskomité** var tidligere en fast komité på Stortinget. Komitéen ble avviklet etter vedtak i Stortinget 27. mai 2005 og oppgavene overført dels til Stortingets presidentskap, dels til de andre komitéene på Stortinget.

Arbeidsordningskomitéen bestod av Presidentskapet, komitélederne og de parlamentariske ledere. Hovedoppgaven til komitéen var å utarbeide forslag til en samlet arbeidsplan for behandlingen av innkomne saker. Presidentskapet fastsatte videre planen på grunnlag av forslaget fra komitéen. Når det spesielt gjelder statsbudsjettet, avga arbeidsordningskomitéen innstilling til Stortinget om fordelingen av rammeområder på komiteene, og fastsatte for øvrig selv fristene for når komiteenes budsjettinnstillinger skulle være avgitt.

I praksis var arbeidsordningskomitéens funksjon i stor grad begrenset til fremdriftsplanen knyttet til budsjettet, og hadde egentlig aldri den sentrale rollen den var tiltenkt når det gjaldt å planlegge saksavviklingen i Stortinget. Arbeidsordningskomitéen ble av Stortinget vurdert til å være et altfor stort forum for å drøfte fremdriften av sakene i komitéene, og ble derfor vedtatt avviklet.

Arbeidsordningskomitéens oppgaver er i dag ivaretatt av Presidentskapet og komitélederne. Komitélederne setter opp tidsplan for sakene i sin komité, og passer på at fristene blir overholdt, og innstillinger levert i tide. Presidentskapet har ansvar for at komitélederne ivaretar disse oppgavene, samt at saksbehandlingsfristene passer inn i Stortingets langtidsprogram.

## Kilder

*Innstilling fra Presidentskapet om endringer i forretningsordenen
*Vedtak om endringer i Stortingets forretningsorden
Qalqilya

**Qalqilya** (arabisk: ; hebraisk: ) er en palestinsk by på Vestbredden. En stor andel av innbyggerne er bønder, og vedvarende kontakt med israelske bønder i forkant av opprettelsen av Israels barriere på Vestbredden er årsaken til at mange i Qalqilya er flerspråklige. Byen ligger på Vestbreddens nærmeste punkt til Middelhavet, 12&nbsp;km fra kysten. I 2006 hadde byen totalt 38&nbsp;000 innbyggere og var omringet av barrieren, med en smal åpning i øst som er kontrollert av israelere.

## Referanser


## Eksterne lenker
*
Osa

**Osa** kan vise til:

## Steder
;I Nordland
* Osa – bygd i Meløy
;I Hordaland
* Osa (bygd) – bygd i Ulvik
* Osa (Ulvik) – elv i Ulvik
;I Hedmark
* Søndre Osa –  elv i Hedmark
* Nordre Osa – elv i Hedmark
* Osa kraftverk – kraftverk i Åmot
* Oppstadåa – elv i Sør-Odal, også kalt *Osa*
;Ellers
* Osa (Perm kraj) – by i Perm kraj i Russland
* Osahalvøya – halvøy i Costa Rica
* OSA – IATA-kode for Osaka i Japan
* OSA, forkortelse for Oslo Sporveiers Arbeiderforening

## Personer
* Harald Osa - norsk kokk 
* Hermine Bernhoft Osa – norsk barnebokforfatter
* Lars Osa – norsk kunstmaler og musiker
* Liv Bernhoft Osa – norsk skuespiller
* Sigbjørn Bernhoft Osa – norsk fiolinist
* Øyvind Osa – norsk musiker
Oldenburg in Holstein

**Oldenburg in Holstein** er en by i kretsen Øst-Holstein i Schleswig-Holstein, Tyskland. Byen ligger ved Østersjøen, omtrent 50&nbsp;km nordover (i luftlinje) for Lübeck. Kommunen blir omkranset av Oldenburglands amt, men er ikke en del av dette.

Oldenburgs vennskapsby er Bergen auf Rügen i Mecklenburg-Vorpommern.

Barokkmaleren Johann Liss, som levde på 1700-tallet, ble født i Oldenburg.
## Eksterne lenker
*
Den sterkes rett

***Den sterkes rett*** (orignaltittel: *The Glass House*) er en amerikansk dramafilm fra 1972 regissert Tom Gries. Filmen ble produsert for TV og handler om en ung professor som må i fengsel for uaktsomt drap. Der får han erfare det brutale undergrunnssystemet som råder. Mot alle odds forsøker han å avsløre det korrupte systemet overfor ledelsen. Hovedrollene spilles av Alan Alda, mens sentrale biroller spilles av Vic Morrow, Clu Gulager og Billy Dee Williams. Filmen er basert på  Truman Capotes roman *The Glass House*.

Filmen ble produsert for kringkastingsselskapet CBS.

## Handling
Universitetsprofessoren Jonathon Paige blir dømt for drap da han ved en ulykke dreper fyllekjøreren som kjørte ned kona hans. Han blir dømt til å sone ved et delstatsfengselet i Utah og ankommer fengselet samtidig som den nyansatte fengselsbetjenten Brian Courtland. Begge får raskt møte undergrunnssystemet i fengselet, styrt av innsatte og korrupte fengselsbetjenter, og den fryktede drapsmannen Hugo Slocum – den ubestridte lederen for all illegal virksomhet i fengselet. Når en yngre medfange og venn av Paige blir utsatt for voldtekt og senere begår selvmord bestemmer Paige seg får å eksponere både Slocum og det korrupte systemet i fengselet. Ved en tilfeldighet får han tak i en bok med en masse nedskrevet informasjon om den tvilsomme aktiviteten ved fengselet de siste åra. Når Slocum for greie på at Paige nå har denne boka havner han i livsfare. Den nye fengselsbetjenten forsøker fånyttes å advare fengselsjefen om at noe er på gang og til slutt utvikler det seg til en kamp på liv og død mellom Slocum og Paige.

## Om filmen

### Priser
*Den sterkes rett* ble tildelt en Emmy-pris for beste regi og en Golden Seashell ved San Sebastián International Film Festival. Filmen ble nominert til en Golden Globe i kategorien beste regi.

### Økonomi
Produksjonsbudsjettet var på $375 000.

### Innspilling
Innspillingen ble gjort i delstatsfengselet i Utah. De fleste av statistene var virkelige fanger.

### Annet
Til tross for at filmen ble produsert for TV ble satt opp på norske kinoer i 1972 under tittelen *Glasshouse – Menneskeburet*. Den ble utgitt på video rundt 1982 under tittelen *Den sterkes rett*.

## I rollene
* Alan Alda – Jonathon Paige
* Vic Morrow – Hugo Slocum
* Clu Gulager – Brian Courtland
* Billy Dee Williams – Lennox
* Dean Jagger – Warden Auerbach
* Kristoffer Tabori – Allan Campbell, ungdomskriminell
* Luke Askew – Bibleback
* Scott Hylands – Ajax

## Referanser


## Eksterne lenker
*
Verwall

**Verwall** (uttales «fer-val» og skrives til tider også *Ferwall*) er en fjellkjede på grensen mellom de to østerrikske delstatene Vorarlberg og Tirol.

## Avgrensning
Verwall begrenses
* i nord av Klostertal i Vorarlberg og Stanzertal i Tirol samt det mellomliggende Arlbergpasset (mot Lechtal-Alpene),
* i syd av dalene Montafon i Tirol og Paznaun i Tirol samt det mellomliggende Zeinispasset (mot Rätikon og Silvretta).

I vest når Verwall så vidt byen Bludenz, der elven Alfenz (fra Klostertal) munner ut i Ill (fra Montafon). I&nbsp;øst slutter Verwall der elvene Rosanna (fra Stanzertal) og Trisanna (fra Paznaun) danner Sanna (5&nbsp;km vest for Landeck).

## Topper
De høyeste toppene i Verwall er:
* Hoher Riffler (3168 moh.)
* Kuchenspitze (3148 moh.)
* Küchlspitze (3147 moh.) 
* Blankahorn (3129 moh.)
* Seeköpfe (3061 moh.)

## Daler
Ved siden av dalene som begrenser Verwall, er Silbertal den eneste bebodde dalen
i massivet. Denne er en sidedal av Montafon.

Det fins ingen veipass over Verwall. Noen pass kan passeres på stier. Landsbyen Kappl i Paznaun ble f.eks. bosatt via fjellpassene fra Stanzertal.

## Geologi
Verwall hører til Sentral-Alpenes gneissone.

## Eksterne lenker
*
Branimir Kostadinov

**Branimir Korstadinov** (født 4. mars 1989 i Veliko Tarnovo, Bulgaria) er en fotballspiller som spiller for Hearts Of Midlothian FC. Dette er hans første klubb som senior spiller, før spilte han som junior for PFC Slavia Sofia og LASK Linz. Han har en opptreden for  landslaget.

## Referanser


## Eksterne lenker
*
US Open 2001 (tennis)

**US Open 2001**. US Open er en Grand Slam-turnering i tennis som blir spilt i Flushing Meadows i bydelen Queens i New York. US open i 2001 ble arrangert i perioden 27. august til 9. september. Lleyton Hewitt beseiret Pete Sampras i herrefinalen i single og Venus Williams vant damefinalen over sin søster Serena Williams. 

## Menn (single)
### Kvartfinaler

### Semifinaler

### Finale

## Kvinner (single)
### Åttendelfinaler

### Kvartfinaler

### Semifinaler

### Finale

## Doublefinaler

## Eksterne lenker
* ITF Menn , Kvinner
Ratekau

**Ratekau** er en amtsfri kommune i kretsen Øst-Holstein i Schleswig-Holstein, Tyskland. Byen ligger omtrent 10 km nordøst for Lübeck.

Dette er stedet hvor den prøyssiske generalen Gebhard Leberecht von Blücher overgav seg etter slaget ved Lübeck i 1806.

## Referanser


## Eksterne lenker
*
Oslo og Akershus vernepleierhøgskole

**Oslo og Akershus vernepleierhøgskole** er en tidligere høgskole for vernepleierutdanning, etablert i 1990. Oslo og Akershus vernepleierhøyskole holdt til i lokaler ved Emma Hjorths Hjem. Utdanningen ble i 1994 innlemmet i den nye Høgskolen i Akershus, og er nå flyttet til Lillestrøm.

Skolen ble etablert som en fusjon mellom *Oslo vernepleierhøgskole* (etablert i 1969) og *Vernepleierutdannelsen ved Emma Hjorths Hjem*. Vernepleierutdannelsen i Norge har opphav i internopplæring ved Emma Hjorth fra 1949, initiert av overlege Ole Bull Munch. Dette ble videreført i ett- og to-årige kurs i 1950-årene. I 1961 begynte en treårig vernepleierutdannelse på Emma Hjorths Hjem. I 1981 ble utdannelsen definert som høyskoler. I 1986 ble driften overført fra fylket til Staten. 
## Referanser
Scharbeutz

**Scharbeutz** (IPA: [ʃaʁˈbɔʏts]) er en amtsfri storkommune i kretsen Øst-Holstein i Schleswig-Holstein, Tyskland. Kommunen ligger ved Lübeckbukta (Østersjøen), omtrent 20 km nord for Lübeck, og 15 km sørøst for Eutin.

Storkommunen Scharbeutz er videre delt inn i 10 underliggende administrative distrikter.

## Referanser


## Eksterne lenker
* 
*  Scharbeutz turistkontors hjemmesider
Schashagen

**Schashagen** er en kommune i kretsen Øst-Holstein i Schleswig-Holstein, Tyskland. Kommunen var inntil 1970 amtsfri, men er i dag en del av Midtre Øst-Holsteins amt.

## Referanser


## Eksterne lenker
*
Otsjor

**Otsjor** (russisk: Очёр) er en by i Perm kraj i Russland. Den ligger ved elva Otsjor (ei sideelv til Kama), rundt 90&nbsp;km vest for Perm.  Innbyggertall: 15&nbsp;563 (folketelling 2002), 16&nbsp;352 (folketelling 1989).

Den ble grunnlagt i 1759. Bystatus ble innvilget i 1950.

I nærheten av Otsjor er det siden 1952 gjort en rekke viktige funn av permiske fossile reptiler (spesielt *[[therapsida]]*).

## Referanser


## Eksterne lenker
*
Schönwalde am Bungsberg

**Schönwalde am Bungsberg** er en kommune i kretsen Øst-Holstein i Schleswig-Holstein, Tyskland. *[[Bungsberg]]* (etter det høyeste punktet i Øst-Holstein, hvilket ligger i kommunen) ble lagt til i kommunenavnet i 1954.

## Referanser


## Eksterne lenker
*
Osa (Perm kraj)

**Osa** (russisk: Оса) er en by i Perm kraj i Russland. Den ligger på den venstre (sørlige) bredden av Votkinsk-reservoaret i elva Kama, nær samløpet med Tulva, rundt 100&nbsp;km sørvest for Perm. Innbyggertall: 23&nbsp;452 (folketelling 2002), 24&nbsp;132 (folketelling 1989).

Den ble grunnlagt i 1591 som sloboda *Novonikolskaja* (russisk: Новонико́льская) og ble senere en festning. I et dokument fra 1623 refereres det til bosetningen som sloboda *Osinskaja Nikolskaja* (russisk: Осинская Никольская), i 1678 som sloboda *Osinskaja* (russisk: Осинская), og i 1732 som landsbyen (*[[selo]]*) Osa. Den fikk innvilget byrettigheter i 1739.
## Eksterne lenker
*
Riepsdorf

**Riepsdorf** er en kommune i kretsen Øst-Holstein i Schleswig-Holstein, Tyskland. Kommunen har siden 1. januar 2007 vært en del av Lensahns amt, etter å ha vært en del av Grubes amt i nærmere 30 år.

## Referanser


## Eksterne lenker
*
Langobardisk

**Langobardisk** er et utdødd vestgermansk språk. Det ble snakket av langobardene, de tysktalende nybyggerne i Italia i det 6. århundre. Fra det 7. århundre ble språket brukt mindre og mindre, men mye tyder på at det kan ha vært i bruk helt fram til år 1000 e.kr.
Lombardisk

:*Se også artikkelen om det [[vestgermanske språk]]et [[langobardisk]]. Det engelske «Lombard» betyr både «lombardisk» og «langobardisk».*

**Lombardisk** (*lumbaart*, eller *lengua lumbarda*, i milanesisk klassisk ortografi *lengua lombarda*) er en rekke gallo-italiske språkgruppe av romanske språk som ble snakket i hovedsak i sørlige Sveits (Ticino og Graubünden) og i nordlige Italia (mesteparten av Lombardia, hovedsakelig den østlige siden av Piemonte, og noen områder i tilgrensende regioner). Lombardisk blir regnet som et minoritetsspråk og er strukturelt adskilt fra eksempelvis retoromansk, italiensk og lignende. Lombardisk og italiensk er ikke innbyrdes forståelige, men lombardisk og enkelte retoromanske språkvarieteter kan være til dels innbyrdes forståelige.

Det er to hovedvarianter, vestlig lombardisk dialekt og østlig lombardisk dialekt, som viser forskjeller og er ofte, men ikke alltid, gjensidig forståelige.

Innenfor det lombardisk mangfold, med den eldste litterære tradisjonen som går tilbake til 1200-tallet, er den i Milano, hvor dagens milanesere, det innfødte lombardiske mangfoldet i området, er bortimot fullstendig blitt overveldet av italiensk grunnet stor innvandring av immigranter fra andre deler av Italia, særlig Puglia, Sicilia, og Campania, under den raske industrialiseringen etter den andre verdenskrig. Dialekten i distriktet som utgjør Ticino i Sveits og den nordlige delen av den italienske provinsen Varese, er en omfattende gruppe av lombardisktalende, mens en *koiné* (fellesspråk) av lokale dialekter kan kommunisere med talere av andre lombardisk dialekter. Denne koiné er relativt likt den lombardisk dialekten som snakkes i Milano og i nabodistriktene på den italienske siden av grensen.

## Referanser


## Litteratur
* Comrie, Bernard; Matthews, Stephen; Polinsky, Maria, red. (2003): *The Atlas of languages: the origin and development of languages throughout the world*. New York: Facts On File, s. 40.
* Wurm, Stephen A. (2001): *Atlas of the World’s Languages in Danger of Disappearing*. Paris: UNESCO Publishing, s. 29.

## Eksterne lenker
*Learn Lombard online
Bungsberg

**Bungsberg** er med sine 168 moh. det høyeste punktet i Østholstein krets i Schleswig-Holstein, Tyskland. Fjellet ligger i kommunen Schönwalde am Bungsberg i Midtre Østholsteins amt. Selve forhøyningen er dannet av en endemorene, og ligger i et landskap som kalles Holsteinske Sveits (*Holsteinische Schweiz*).

## Referanser
Stjärnsund

**Stjärnsund** er et sted i Hedemora kommune, Dalarnas län. Stjärnsund ligger 28&nbsp;km nord for tettstedet Hedemora.

## Eksterne lenker
* Stjärnsunds offisielle hjemmeside
Solikamsk

**Solikamsk** (russisk: Солика́мск) er en by i Perm kraj i Russland. Den ligger rundt 190&nbsp;km nord for Perm og 25&nbsp;km nord for nabobyen Berezniki. Solikamsk er den tredje største byen i Perm kraj, med innbyggertall: 102&nbsp;531 (folketelling 2002), 110&nbsp;098 (folketelling 1989).

Den ble grunnlagt i 1430. Bynavnet er avledet av de russiske ordene *sol* (соль) &ndash; *[[salt]]*, og *[[Kama (elv)|Kama]]* (Кама) &ndash; elva som renner gjennom byen.

Byen er kjent for sin saltproduksjon, spesielt natriumklorid, som brukes som gjødsel. Over 11&nbsp;000 mennesker arbeider innen utvinning av salt, 3&nbsp;000 i underjordiske gruver og 7&nbsp;000 over bakken. Byen har et eget museum som er dedikert til å forklare og belyse alle stadier i saltutvinning og raffinering, og næringens historie i byen.

I Sovjet-tiden lå det en gulag-arbeidsleir ved byen. Den er nå stengt, men brukes som et museum. 

## Referanser


## Eksterne lenker
* 
* Guide til Solikamsk (engelsk)
* Solikamsk historie (engelsk)
US Open 2003 (tennis)

**US Open 2003**. US Open er en Grand Slam-turnering i tennis som blir spilt i Flushing Meadows i bydelen Queens i New York. US open i 2003 ble arrangert i perioden 25. august til 7. september. Andy Roddick beseiret Juan Carlos Ferrero i herrefinalen i single og Justine Henin-Hardenne vant damefinalen over sin landsmann Kim Clijsters. 

## Menn (single)
### Kvartfinaler

### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler

## Eksterne lenker
* ITF Menn , Kvinner
Don Bell

**Don Bell** er en canadisk rullestolcurlingspiller. Han representerer Sydenham Community Curling Club. 

## Resultater
Han begynte med rullestolcurling i 2001, og spilte treer for skip Chris Daw under VM i 2002 da Canada fikk sølv i det første VM i rullestolcurling, etter tap 6-7 for hjemmelaget Sveits i finalen. I oktober samme år ble han beæret med en plass på Sarnia/Lambton Sports sin *Hall of Fame*. Senere har han vunnet bl.a. World Cup Bonspiel i Skottland i 2003 og provinsmesterskapet i Ontario i 2007. 

## Eksterne lenker
*
Stabekk høgskole

**Stabekk høgskole** var en høgskole i Bærum, etablert i 1985. Skolen var en fusjon mellom Statens husstellærerhøgskole, Statens skole for husøkonomer og Statens skole for kostholdsøkonomer. Utdanningen ble i 1994 innlemmet i den nye Høgskolen i Akershus som flyttet til Lillestrøm i 2003.

## Kilder
* Stabekk høgskole Forvaltningsdatabasen, Norsk senter for forskningsdata
Naturvernloven

**Lov om naturvern**, eller **naturvernloven** som den ofte ble kalt, var en lov som styrte bruken av nasjonens naturressurser, ut i fra prinsippet om at «naturen er en nasjonalverdi som må vernes». Den trådte i kraft 1. juli 1970, samtidig ble den eldre *[[Naturvernlov 1954|Lov om naturvern]] av [[1. desember]] [[1954]]* opphevet.

Naturvernloven fra 1970 ble avløst av Lov om forvaltning av naturens mangfold (Naturmangfoldloven) 3. april 2009, men bestod fortsatt som selvstendig ressurslov, slik at generelle mål, prinsipper og regler for høsting og annet uttak av naturresurser følger av naturmangfoldloven.

## Eksterne lenker
* Lov om naturvern av 1970 (Lovdata)
* Lov om bevaring av natur, landskap og biologisk mangfold (Naturmangfoldloven)
Rusere

**Rusere** (russisk: **Rus**) er betegnelsen på en folkegruppe i Øst-Europa som skal ha grunnlagt Kyivriket.

Nestorkrøniken oppgir Skandinavia som opprinnelsessted for ruserne. Dette har også vært hovedteorien i tradisjonell, vesteuropeisk forskning, og ble først foreslått av August Ludwig von Schlözer og Gottlieb Siegfried Bayer på 1700-tallet. Mange historikere mener at området som nå heter Roslagen kan ha gitt navn til ruserne. Jamfør med at Sverige heter *Ruotsi* på finsk og *Rootsi* på estisk.

I Russland og i det tidligere Sovjetunionen mente imidlertid de fleste forskere at betegnelsen kom fra elven Ros i Ukraina.

Rusere er også beskrevet av den arabiske historikeren Ahmad ibn Fadlan.

## Se også
*Varjager

## Referanser
Tecate

**Tecate** har flere betydninger:
* Tecate (by) – by i Baja California
* Tecate (kommune) – kommune i Baja California
* Tecate (øl) – et meksikansk ølmerke
Jim Primavera

**Jim Primavera** (født 18. februar 1962) er en canadisk rullestolcurlingspiller.

Han har spilt toer på det canadiske landslaget i tre VM; 2002, 2004 og 2005. Han var en av de seks som konkurrerte om en plass på det femmannslaget som reiste til Paralympics i 2006, men ble slått ut som sjettemann i romjula 2005. 

Primavera spiller også rullestolfekting. 

## Resultater

## Eksterne lenker
*
Tulkarem

**Tulkarem** eller **Tulkarm** (arabisk:  **Ṭūlkarm**; hebraisk: ) er en palestinsk by i guvernementet Tulkarem, i den nordvestlige delen av Vestbredden. I 2014 hadde byen estimert 70&nbsp;100 innbyggere, inkludert den nærliggende flyktningleiren. Landområdet dekker et areal på 28&nbsp;793 dunam.

## Referanser


## Eksterne lenker
*
Karen Blachford

**Karen Blachford** (født 26. januar 1966 i Brockville i Ontario) er en canadisk rullestolcurlingspiller.

Hun lider av multippel sklerose, og prøvde rullestolcurling første gang i august 2001, og allerede året etter var hun på det canadiske landslaget som vant sølv ved VM i rullestolcurling 2002. 

Canada produserte en serie på 17 mynter for å markere Vinter-OL 2010 i Vancouver. 10. juli 2007 presenterte nettopp Karen Blachford den tredje mynten i serien, som har et motiv med rullestolcurling. Dette er verdens første mynt med motiv fra paralympiske leker. 

## Resultater

## Referanser


## Eksterne lenker
* 
* Canadian Paralympic Committee - Karen Blachford
Nordlands Avis

***Nordlands Avis*** ble utgitt på Hemnesberget fra 17. juni 1893. Avisen kom stort sett ut to ganger i uken fram til utgivelsen ble stanset, 29. juni 1978. I denne tiden hadde avisen tre forskjellige titler: 
* *Nordlands Avis* (1893–1905),
* *Ranens Tidende* (1904–1914),
* *Nordlands Avis* (1915–1978).
Under krigshandlingene på Hemnesberget mai 1940 ble store deler av bebyggelsen lagt i grus, inkludert avisens redaksjonslokaler. Avisen ble således innstilt fra 10. mai 1940 og kom ikke ut igjen før 9. juli 1949.

Avisen ble digitalisert gjennom et pilotprosjekt, i et samarbeid mellom Hemnes kommune og Nasjonalbiblioteket.

## Eksterne lenker
* Nordlands Avis : en digital presentasjon...
Paris–Roubaix 2008

**Paris–Roubaix 2008**, den 106. utgaven av Paris–Roubaix ble arrangert 13. april 2008. Tom Boonen vant innspurten på velodromen i Roubaix etter å ha syklet de siste milene sammen med vinneren fra 2006, Cancellara, og Ballan. Det var Boonens andre seier i rittet.

## Resultater

## Eksterne lenker
*
Samiha Khalil

**Samiha al-Qubaj Salameh Khalil** (født 1923 i Anabta, guvernementet Tulkarem, død 26. februar 1999 i Ramallah), også kjent som **Umm Khalil**, var en palestinsk veldedighetsarbeider og en fremtredende personlighet i palestinsk politikk. Khalil bygde opp den største velferdsorganisasjonen på Vestbredden, In'Ash El-Usra (Hjelp til vårt folk), som skal hjelpe kvinner å heve levestandarden. Hun begynte i en garasje og disponerte på 1990-tallet to store bygninger i El Birah.

I 1996  var hun eneste utfordret til Arafat i den palestinske selvstyremyndigheten og fikk 9,6&nbsp;% av stemmene. Hennes valgkamp besto av en blanding av kvinnesak og kritikk av PLO-lederen fordi han ikke fikk i stand en bedre avtale med Israel. Hun stilte seg kritisk til Oslo-avtalen.

I 1980-årene ble hun arrestert av israelerne seks ganger for å ha oppfordret til vold, og hun fikk forbud mot å forlate hjembyen Ramallah i mer enn to år. To av hennes sønner satt også i israelske fengsler og ble senere deportert.

Hun var medlem av Det palestinske nasjonalrådet inntil sin død i 1999.

Hun var datter av Sheikh Yousef Al-Qubaj, som var borgermester i Anabta.

## Referanser
Etnomusikologi

**Etnomusikologi** er en gren av musikkvitenskapen som søker å forstå rollen til musikk (og dans) i en kultur, en slags antropologisk tilnærming til musikken.

## Eksterne lenker
* Studieplan for masterstudie i etnomusikologi ved Griegakademiet
Tsjajkovskij (by)

**Tsjajkovskij** (russisk: Чайковский) er en by i Perm kraj i Russland. Den ligger ved elva Kama, rundt 190&nbsp;km sørvest for Perm. Innbyggertall: 84&nbsp;825 (est. 2002), 86&nbsp;714 (folketelling 2002), 85&nbsp;849 (folketelling 1989).

Byen ble grunnlagt i 1954 i forbindelse med byggingen av Votkinsk-reservoaret i elva Kama. Den er oppkalt etter komponisten Pjotr Tsjajkovskij, som ble født i den nærliggende byen Votkinsk.

Byen har en elvehavn, tekstilindustri og maskinbygging.

## Referanser


## Eksterne lenker
* 
* Byadministrasjonens nettsted (russisk)
* Billedgalleri  (russisk)
Statens husstellærerhøgskole

**Statens husstellærerhøgskole** var en høgskole på Ringstabekk i Bærum i Akershus, etablert i 1909 under navnet Statens lærerinneskole i husstell, Stabekk. Skolen fusjonerte i 1985 med Statens skole for husøkonomer og Statens skole for kostholdsøkonomer til Stabekk høgskole, som igjen i 1994 ble innlemmet i den nye Høgskolen i Akershus, og nå er flyttet til Lillestrøm.

Norske Kvinners Nasjonalråd med Betzy Kjelsberg i spissen tok initiativ til husstellærerutdanningen, og fikk støtte fra andre feminister som Katti Anker Møller og Karen Grude Koht. Stortinget vedtok opprettelsen i 1908, og Stabekk gård ble kjøpt for 55 000 kroner. 94 elever meldte seg til det første kurset, men bare 16 kunne taes opp. 

Marie Geelmuyden, som var kjemiker og den første kvinnen i Norge med embetseksamen i realfag, ble ansatt ved skolen allerede i 1909, og arbeidet der til 1926. 

Skolen het *Statens lærarskole i husstell, Stabekk* fra 1963 til 1981, og *Statens husstellærerhøgskole, Bekkestua* fra 1982 til 1984.


File:Statens Lærerinneskole i Husstell - Stabekk - no-nb digifoto 20150819 00224 bldsa PK22185.jpg|Flyfoto fra tidlig på 1930-tallet
File:395 C 9 Statens lærerinneskole i hustell, Stabekk - no-nb digifoto 20150820 00041 bldsa PK22145.jpg|«Statens lærerinneskole i hustell, Stabekk.»
File:137 C 9 Statens lærerinneskole i husstell, Stabekk - no-nb digifoto 20150820 00042 bldsa PK22146.jpg|«Statens lærerinneskole i hustell, Stabekk.»
File:Statens lærerinneskole i husstell Stabekk - no-nb digifoto 20150819 00136 bldsa PK22180.jpg|«Statens lærerinneskole i hustell, Stabekk.»
File:Statens lærerinneskole i husstell Stabekk - no-nb digifoto 20150819 00122 bldsa PK22163.jpg|«Statens lærerinneskole i hustell, Stabekk. Forberedelseskjøkken.»
File:Statens lærerinneskole i husstell Stabekk - no-nb digifoto 20150819 00120 bldsa PK22161.jpg|«Statens lærerinneskole i hustell, Stabekk. Bakerum.»
File:Statens lærerinneskole i husstell Stabekk - no-nb digifoto 20150819 00108 bldsa PK22143.jpg|«Statens lærerinneskole i hustell, Stabekk. Rulle- og strykerum.»
File:Statens lærerinneskole i husstell Stabekk - no-nb digifoto 20150819 00115 bldsa PK22154.jpg|«Statens lærerinneskole i hustell, Stabekk. Husets vedlikehold og håndarbeide.»
File:Statens lærerinneskole i husstell Stabekk - no-nb digifoto 20150819 00119 bldsa PK22160.jpg|«Statens lærerinneskole i hustell, Stabekk. Slakterum.»
File:Statens lærerinneskole i husstell Stabekk - no-nb digifoto 20150819 00116 bldsa PK22155.jpg|«Statens lærerinneskole i hustell, Stabekk. I spebarnhjemmet.»
File:Statens lærerinneskole i husstell Stabekk - no-nb digifoto 20150819 00130 bldsa PK22172.jpg|«Statens lærerinneskole i hustell, Stabekk. Spedbarnhjem.»
File:Statens lærerinneskole i husstell Stabekk - no-nb digifoto 20150819 00114 bldsa PK22153.jpg|«Statens lærerinneskole i hustell, Stabekk. Gulerot- og eplehøstning.»

## Se også
* Statens lærerskole i heimkunnskap, i Bergen
## Referanser


## Eksterne lenker
*
Tsjerdyn

**Tsjerdyn** (russisk: Че́рдынь) er en by i Perm kraj i Russland. Den ligger ved elva Kolva, rundt 270&nbsp;km nord for Perm. Innbyggertall: 5&nbsp;756 (folketelling 2002).

Tsjerdyn blir markedsført for turister som hovedstaden i det forhistoriske *[[Store Perm]]*, men primærkildene for denne informasjonen finnes ikke. Byen ble tatt av russerne i 1472, men ble fortsatt styrt av lokale «fyrster» til 1505. 

Byen er også kjent som Osip Mandelstams eksilsted i 1934.

## Se også
* Store Perm

## Referanser


## Eksterne lenker
* 
* Guide til Tsjerdyn
California Polytechnic State University

**California Polytechnic State University** (vanligvis bare omtalt som **Cal Poly San Luis Obispo**) er et offentlig amerikansk universitet som ble grunnlagt i 1901. Det ligger i byen San Luis Obispo i California, og er en del av California State University-systemet. Cal Poly har syv fakulteter og tilbyr et bredt spekter av utdanninger, men er mest kjent for ingeniørutdanning og studieprogrammene i agronomi og arkitektur.

Cal Poly har  studenter og  vitenskapelig ansatte. Rektor er Warren J. Baker.
## Referanser


## Eksterne lenker
*
Paola Suárez

**Paola Lorena Suárez** (født 23. juni 1976 i Pergamino) er en argentinsk tennisspiller.

Suárez har vunnet åtte Grand Slam-turneringer, alle i double sammen med Virginia Ruano Pascual fra Spania, fire i French Open, tre i US Open og en i Australian Open. Paret har ikke klart å vinne Wimbledon men har spilt i tre finaler. Suarez og Virginia Ruano Pascual har fått utmerkelsen årets doublepar tre år på rad, 2002–04.   

Suárez har også vunnet en olympisk bronsemedalje i double, under OL 2004  i Athen sammen med sin landsmann Patricia Tarbini.

## Grand Slam-titler
*  **[[Australian Open]]:**
** Double damer – 2004 (sammen med Virginia Ruano Pascual)
*   **[[French Open]]:**
** Double damer – 2001 (sammen med Virginia Ruano Pascual)
** Double damer – 2002 (sammen med Virginia Ruano Pascual)
** Double damer – 2004 (sammen med Virginia Ruano Pascual)
** Double damer – 2005 (sammen med Virginia Ruano Pascual)
*  **[[US Open (tennis)|US Open]]:**
** Double damer – 2002 (sammen med Virginia Ruano Pascual)
** Double damer – 2003 (sammen med Virginia Ruano Pascual)
** Double damer – 2004 (sammen med Virginia Ruano Pascual)

## Referanser


## Eksterne lenker
*
Virginia Ruano Pascual

**Virginia Ruano Pascual** (født 21. september 1973 i Madrid) er en spansk tennisspiller.

Pascual har vunnet elleve Grand Slam-turneringer, ti i double og en i mixeddouble. Mixeddouble-seiren var i French Open 2001 med Tomas Carbonell som partner. Åtte av double-seirene har hun vunnet sammen med Paola Suarez fra Argentina, fire i French Open, tre i US Open og en i Australian Open. Paret har ikke klart å vinne Wimbledon men har spilt i tre finaler. I tillegg har hun 2 seire i French Open sammen med Anabel Medina Garrigues.

Pascual har også deltatt på det spanske Fed Cup-laget i årene 1992–97, 1999–2004 og 2006–07. Hun har spilt totalt 32 Fed Cup-kamper hvorav hun vunnet femten. 
 
## OL-medaljer
* 2004  Athen -  Sølv i tennis, double damer  Spania
* 2008  Beijing -  Sølv i tennis, double damer  Spania

## Grand Slam-titler
*  **[[Australian Open]]:**
** Double damer – 2004 (sammen med Paola Suarez)
*   **[[French Open]]:**
** Double damer – 2001 (sammen med Paola Suarez)
** Mixeddouble – 2001 (sammen med Tomas Carbonell)
** Double damer – 2002 (sammen med Paola Suarez)
** Double damer – 2004 (sammen med Paola Suarez)
** Double damer – 2005 (sammen med Paola Suarez)
** Double damer – 2008 (sammen med Anabel Medina Garrigues)
** Double damer – 2009 (sammen med Anabel Medina Garrigues)
*  **[[US Open (tennis)|US Open]]:**
** Double damer – 2002 (sammen med Paola Suarez)
** Double damer – 2003 (sammen med Paola Suarez)
** Double damer – 2004 (sammen med Paola Suarez)

## Referanser


## Eksterne lenker
*
Ehsan Arjemandi Baloch

**Ehsan Arjemandi** (født 1974) er en norsk statsborger som ble bortført av ukjente menn i sivile klær ved et sjekkpunkt i den pakistanske provinsen Balutsjistan den 7. august 2009. Arjemandi er tidligere generalsekretær i Greater Balochistan Libration Organisation. Han var leder i organisasjonen fra 2006 til 2008. Arjemandi er tidligere FN-flyktning og har bodd i Pakistan og India , før han flyktet til Norge, hvor han bosatte seg i 1990. 

Bortføringen bærer merket til den pakistansk etterretningen ISI, og skyldes etter all sannsynlighet Arjemandis politiske engasjement.  I juli 2010, bekreftet pakistanske myndigheter ved innenriksminister Rehman Malik at Pakistan holder Ehsan Arjemandi fanget. Malik sa da at Ehsan var under arrest fordi han hadde reist på falske papirer, og at han derfor måtte stå til ansvar for en domstol i Pakistan. Øyenvitner fortalte i november 2010 at de hadde sett Arjemandi i et militærfengsel i Karachi. Han var da så utmattet han ikke klarte å stå oppreist, og det fryktes at han kan ha blitt utsatt for tortur under fengselsoppholdet, noe som er urovekkende i forhold til Arjemandis i utgangspunktet dårlige helse.

Norske myndigheter har forsøkt å få Arjemandi frigitt uten hell. Utenriksminister Jonas Gahr Støre har blant annet tatt opp saken i et møte med Pakistans landbruksminister, og tidligere miljø- og utviklingsminister Erik Solheim (SV) og Stortingets visepresident Akhtar Chaudhry har tatt opp saken med pakistanske myndigheter. Forsvarsminister Grete Faremo tok opp saken med lederen av den pakistanske etterretningen under et besøk i Pakistan i desember 2010. 

I en åpen høring 9. mai 2011 om ”Bistand til nordmenn i utlandet” uttalte Høyres Peter Gitmark at nettopp denne saken står i en særstilling, ved at det er en norsk statsborger som er forsvunnet, kidnappet av et annet lands etterretningstjeneste.

Ehsan Arjemandi ble satt fri den 25. august 2021 etter tolv år i pakistansk fangenskap uten lov og dom. 

## Referanser
San Luis Obispo

**San Luis Obispo** er en by i San Luis Obispo County i den amerikanske delstaten California. Byen ligger omtrent midt i mellom San Francisco og Los Angeles, ikke langt fra stillehavskysten.

San Luis var opprinnelig en misjonsstasjon. Byens navn er spansk for «St. Ludvig, biskopen». Navnet kommer fra biskop Ludvig av Toulouse.

Byen har et innbyggertall på 45&nbsp;119 (2010). San Luis domineres av universitetet California Polytechnic State University, og en stor andel av byens innbyggere er studenter.

## Referanser


## Eksterne lenker
*
Tsjermoz

**Tsjermoz** (russisk: Чермо́з) er en by i Perm kraj i Russland. Den ligger ved Kama-reservoaret, rundt 90&nbsp;km nord for Perm. Innbyggertall: 4&nbsp;376 (folketelling 2002), 5&nbsp;907 (folketelling 1989).

Bosetningen ble grunnlagt i 1701. Bystatus ble innvilget i 1943.

## Referanser
Taba-forhandlingene

**Taba-forhandlingene** var en rekke samtaler mellom Israel og Den palestinske selvstyremyndigheten, som varte fra 21.&ndash;27. januar 2001 i Taba på Sinaihalvøya. Dette var fredsforhandlinger som var rettet mot å få en slutt på Israel-Palestina-konflikten. Forhandlingene falt til slutt i grus, selv om man kom nærmere en løsning enn ved tidligere forsøk.
Tsjernusjka

**Tsjernusjka** (russisk: Черну́шка) er en by i Perm kraj i Russland. Den ligger ved elva Tanyp (ei sideelv til Belaja), rundt 170&nbsp;km sør for Perm. Innbyggertall: 35&nbsp;713 (folketelling 2002), 34&nbsp;835 (folketelling 1989).

Den ble første gang nevnt som en landsby i 1859. I 1919 ble en jernbanestasjon bygget nær landsbyen, som opplevde en betydelig befolkningsøkning som følge av dette. Bystatus ble innvilget i 1966.

## Referanser


## Eksterne lenker
*
Tsjusovoj

**Tsjusovoj** (russisk: Чусово́й) er en by i Perm kraj i Russland. Den ligger ved elva Tsjusovaja, rundt 100&nbsp;km nordøst for Perm. Innbyggertall: 51&nbsp;615 (folketelling 2002).

## Referanser
Harald Bergh

**Harald Bergh** (født 11. mars 1913 i Deering, Nord-Dakota, død 12. februar 1993 i Stavanger) var en norsk psykiater. Bergh tok examen artium ved Kongsgård skole i Stavanger i 1935.Han tok medisinsk embetseksamen i Oslo i 1945, og var deretter assistentlege ved en rekke norske sykehus, blant annet Gjøvik, Dale, Rotvoll og Ullevål. Bergh tok spesialisering i psykiatri i 1954.

Etter opphold i Helsedirektoratet var han blant annet overlege ved Opstad arbeidshus i mer enn seks år, og ved Rotvoll sykehus i to år. Bergh ble ansatt ved Eg sykehus i Kristiansand i 1966, og var administrerende overlege her i hele kalenderåret 1972, hvoretter han ble overlege fra 1. januar 1973 ved psykiatrisk avdeling på Sentralsykehuset i Rogaland.

Han var sønnesønn av oberst Sverre Bergh og sønn av sokneprest Trygve Bergh fra Bergen, som utvandret til Amerika, men døde i Norge.

## Referanser


## Kilder
* Michelsen, Paul Güttner og Ernst Pettersen. 1981. *Eg sykehus 100 år, 1881-1981*. Kristiansand, 1981.
Usolje

**Usolje** (russisk: Усо́лье) er en by i Perm kraj i Russland. Den ligger på høyre (vestre) bredd av elva Kama, på motsatt side av byen Berezniki, og rundt 160&nbsp;km nord for Perm. Innbyggertall: 6&nbsp;144 (folketelling 2002).

## Eksterne lenker
* Usoljes historie
Tanorexia

**Tanorexia**, eller **tanoreksi**, er en lidelse hvor en er avhengighet av å sole seg. Leger vet ennå ikke mye om lidelsen. Symptomer er at man synes kroppen er blekere enn den er og man føler seg ille om man ikke får solt seg som planlagt.

Mennesker med dette syndromet kalles tanorektikere.

## Refereanser